  Удмуртиысь тӧролэн но кивалтэтлэн пресс-службазы Майя Бывальцева Каракулино ёросын «Кышкыттэм ӟечлыко сюресъёс» йӧскалык ӵектосъя Каракулино – Красный Бор сюреслэсь 1,8 иськемзэ югдытӥзы. Юбоосты пуктон но езъёсты кыскон ужъёсты толсуре быдэстӥзы, уже кутон толэзь пала кыстӥськиз на. Со сярысь элькун тӧролэн но кивалтэтлэн пресс-службазы ивортӥз. Сюрес 760-лэсь трос улӥсен Ныргында гуртлэн шор ураметӥз ортче, соин ик тыл туж кулэ вал. Берло аръёсы отын шудтэм учыръёс ӵемгес луыны кутскизы, со пӧлын быронэ вуттӥсьёсыз но. « Уката ик пиналъёс понна понна кышкыт вал, угось татын Ныргында школа интыяськемын. Пыдын выжон интыос отын вань, но тыл туж кулэ вал. Табере та сюресмы вылын нуназе но, уйин но югыт. Со ваньзэсты шумпоттэ, машинаос татӥ ялан ветло, та трасса » Татьяна Култашева, Ныргында интывыл ёзэтлэн кивалтӥсез Сюрес урдсы циноковать карем кортлэсь 64 юбоос пуктӥзы, соослэн ужан вапумзы 25 ар. Куинь ар ӵоже юбоосты но езъёсты подрядчик чакласа возёс. Тодэ вайытом, 2022-тӥ арын Удмуртиын «Кышкыттэм ӟечлыко сюресъёс» йӧскалык ӵектос улсын кык улосвыл сюресъёс вылын тыл юбоос пуктылозы.  Тегъёс: сюресъёс йӧскалыкӵектосъёс Каракулино Удмуртия гурт  